pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.แรงงาน เผยยอดศูนย์รับแจ้ง 2 วัน นายจ้าง 24,168 ราย ลูกจ้าง 74,396 ราย กทม.มากสุด
วันพุธที่ 26 กรกฎาคม 2560
ก.แรงงาน เผยยอดศูนย์รับแจ้ง 2 วัน นายจ้าง 24,168 ราย ลูกจ้าง 74,396 ราย กทม.มากสุด
“โฆษกแรงงาน”เผยตัวเลขสะสมหลังเปิดศูนย์รับแจ้งฯ 2 วัน นายจ้าง 24,168 ราย ลูกจ้าง 74,396 ราย กทม.ครองแชมป์ รองลงมา เชียงใหม่ ปทุมธานี กิจการเกษตรและปศุสัตว์มากสุด รองลงมา ก่อสร้าง จําหน่ายอาหารและเครื่องดื่ม
“โฆษกแรงงาน”เผยตัวเลขสะสมหลังเปิดศูนย์รับแจ้งฯ 2 วัน นายจ้าง 24,168 ราย ลูกจ้าง 74,396 ราย กทม.ครองแชมป์ รองลงมา เชียงใหม่ ปทุมธานี กิจการเกษตรและปศุสัตว์มากสุด รองลงมา ก่อสร้าง จําหน่ายอาหารและเครื่องดื่ม ด้านฮอตไลน์ 1694 คนโทรสอบถามเรื่องขออนุญาตทํางานมากสุด
นายอนันต์ชัย อุทัยพัฒนาชีพ ผู้ตรวจราชการกระทรวงแรงงาน ในฐานะโฆษกกระทรวงแรงงาน
เผยว่า ศูนย์เฉพาะกิจเพื่ออํานวยการบริหารจัดการการทํางานของคนต่างด้าว (ศฉต.) กระทรวงแรงงาน ได้รายงานผลการปฏิบัติงานประจําวันที่ 25 ก.ค.60 ซึ่งเป็นวันที่สองของการเปิดศูนย์รับแจ้งการทํางานของคนต่างด้าวทั่วประเทศ 100 ศูนย์ โดยเป็นศูนย์รับแจ้งใน กทม. 11 ศูนย์ และส่วนภูมิภาค 89 ศูนย์ พบว่า ตัวเลขสะสม(ข้อมูลวันที่ 25 ก.ค. ณ เวลา 17.00 น.) มีนายจ้างมาใช้บริการแล้ว 24,168 ราย แยกเป็นนายจ้างที่มาขอรับบริการที่ศูนย์ฯ 21,256 ราย และนายจ้างที่ยื่นคําขอลงทะเบียนออนไลน์ 2,912 ราย ลูกจ้างต่างด้าว 74,396 คน แยกเป็นแรงงานต่างด้าวที่ลงทะเบียนที่ศูนย์ฯ 69,655 คน และขอลงทะเบียนออนไลน์ 4,740 คน แรงงานต่างด้าวที่มีการยื่นคําขอจ้าง 3 สัญชาติ ได้แก่ เมียนมา 46,058 คน กัมพูชา 17,791 คน และลาว 10,520 คน รวมทุกสัญชาติ 74,396 คนเมื่อจําแนกตามประเภทกิจการ 3 อันดับแรก ได้แก่ เกษตรและปศุสัตว์ 17,238 คน กิจการก่อสร้าง 11,573 คน และจําหน่ายอาหารและเครื่องดื่ม 7,374 คน
นายอนันต์ชัย กล่าวต่อว่า ศูนย์รับแจ้งฯ ที่มีการยื่นขอจ้างคนต่างด้าวมากที่สุด 5 จังหวัด ได้แก่ กรุงเทพมหานคร 17,989 คน เชียงใหม่ 3,661 คน ปทุมธานี 3,554 คน นครปฐม 3,333 คน และราชบุรี 2,516 คน ทั้งนี้ จากรายงานผลการดําเนินงานให้บริการนายจ้าง/สถานประกอบการ และคนต่างด้าว 3 สัญชาติทั่วประเทศ ยอดสะสมระหว่างวันที่ 23 มิ.ย. - 25 ก.ค.60 พบว่า มีนายจ้าง/สถานประกอบการมาใช้บริการแล้ว 658,589 ราย แยกเป็น การขอโควตา 393,113 ราย ขอใบอนุญาตทํางาน 96,401 ราย ขอต่อใบอนุญาตทํางาน 13,536 ราย ขอเปลี่ยนนายจ้าง 51,111 ราย ขอเพิ่มท้องที่การทํางาน 29,241 ราย แจ้งออกจากงาน 54,981 ราย และขอหนังสือรับรองออกนอกพื้นที่ 20,206 ราย นอกจากนี้ ยังพบว่ามีแรงงานต่างด้าวที่เดินทางกลับประเทศต้นทางแล้ว 34,056 ราย ส่วนผลการให้บริการสายด่วนกรมการจัดหางาน 1694 ระหว่างวันที่ 23 มิ.ย. - 24 ก.ค.60 พบว่า มีผู้ใช้บริการ 22,367 ราย ส่วนใหญ่จะสอบถามเรื่องการขออนุญาตทํางาน รองลงมาการเปลี่ยนนายจ้าง และการเพิ่มท้องที่การทํางาน ตามลําดับ
กระทรวงแรงงาน จึงขอเชิญชวนนายจ้างที่มีการใช้แรงงานต่างด้าวเฉพาะกลุ่มที่ไม่มีเอกสารให้รีบมาดําเนินการที่ศูนย์ฯ ซึ่งเปิดให้บริการทุกวันไม่เว้นวันหยุด 100 ศูนย์ทั่วประเทศ หรือยื่นผ่าน www.doe.go.th ตั้งแต่บัดนี้ - 7 ส.ค.60 เพื่อให้การดําเนินการเป็นไปตามขั้นตอนและทันตามเวลาที่กําหนด สอบถามเพิ่มเติมได้ที่สายด่วนกรมการจัดหางาน โทร.1694
---------------------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
ศูนย์เฉพาะกิจเพื่ออํานวยการบริหารจัดการการทํางานของคนต่างด้าว - ข้อมูล/
25 กรกฎาคม 2560
รัฐบาลไทย-ข่าวทำเนียบรัฐบาล-รองนายกรัฐมนตรี อนุญาตให้ ดร. สว่าง ทองเนตร นายกสมาคมสื่อมวลชนเพื่อการท่องเที่ยวเข้าเยี่ยมคารวะ
วันจันทร์ที่ 11 กันยายน 2560
รองนายกรัฐมนตรี อนุญาตให้ ดร. สว่าง ทองเนตร นายกสมาคมสื่อมวลชนเพื่อการท่องเที่ยวเข้าเยี่ยมคารวะ
รองนายกรัฐมนตรี อนุญาตให้ ดร. สว่าง ทองเนตร นายกสมาคมสื่อมวลชนเพื่อการท่องเที่ยวเข้าเยี่ยมคารวะ
วันนี้ (วันจันทร์ที่ 11 กันยายน 2560) เวลา 10.00 น. ณ ห้องรับรอง 2 ตึกนารีสโมสร ทําเนียบรัฐบาล
พลเอก ธนะศักดิ์ ปฏิมาประกร รองนายกรัฐมนตรี อนุญาตให้ ดร. สว่าง ทองเนตร นายกสมาคมสื่อมวลชนเพื่อการท่องเที่ยว นําคณะอนุกรรมการและสมาชิกรวม 50 คน เข้าเยี่ยมคารวะ เพื่อขอแนะนําตัวและรับนโยบายจากรัฐบาล ทั้งนี้ สมาคมมีสมาชิกกระจายทั่วประเทศ และยินดีสนับสนุน ส่งเสริม และนําเสนอนโยบาย ด้านการท่องเที่ยว ของรัฐบาล
รัฐบาลไทย-ข่าวทำเนียบรัฐบาล-​ผู้บัญชาการทหารสูงสุดเมียนมา เข้าเยี่ยมคำนับ นรม. และ รมว.กห. ขอบคุณไทยที่เข้าใจและยืนยันร่วมมือทางทหารและแก้ปัญหายาเสพติดร่วมกันจริงจัง
วันอังคารที่ 3 กันยายน 2562
​ผู้บัญชาการทหารสูงสุดเมียนมา เข้าเยี่ยมคํานับ นรม. และ รมว.กห. ขอบคุณไทยที่เข้าใจและยืนยันร่วมมือทางทหารและแก้ปัญหายาเสพติดร่วมกันจริงจัง
พล.อ.ประยุทธ์ จันทร์โอชา นรม. และ รมว.กห. ได้ให้การต้อนรับ พล.อ.อาวุโส มิน อ่อง ไหล่ ผบ.ทสส.สาธารณรัฐแห่งสหภาพเมียนมาและคณะ  ณ ห้องรับรอง ทําเนียบรัฐบาล
พล.อ.ประยุทธ์ จันทร์โอชา นรม. และ รมว.กห. ได้ให้การต้อนรับ พล.อ.อาวุโส มิน อ่อง ไหล่ ผบ.ทสส.สาธารณรัฐแห่งสหภาพเมียนมาและคณะ ณ ห้องรับรอง ทําเนียบรัฐบาล
ทั้งสองฝ่าย ต่างชื่นชมความสัมพันธ์ที่ใกล้ชิดยาวนานระหว่างสองประเทศที่ผ่านมา และได้หารือร่วมกันถึงการเสริมสร้างความสัมพันธ์และเพิ่มพูนความร่วมมือระหว่างกัน ทั้งด้านการค้าการลงทุน ความเชื่อมโยงการไปมาหาสู่กันด้านสะพานมิตรภาพแม่สอด - เมียวดี การแก้ปัญหายาเสพติดและการก่อการร้าย รวมทั้งความมั่นคงปลอดภัยทางทะเลและความร่วมมือด้านการประมง
พล.อ.ประยุทธ์ฯ ได้ใช้โอกาสนี้ กล่าวแสดงความเสียใจกับการสูญเสียและความเสียหายของประชาชนในรัฐมอญ ที่ได้รับผลกระทบจากอุทกภัยและดินถล่มที่ผ่านมา พร้อมกล่าวย้ํา ถึงการทํางานร่วมกัน ผ่านกลไกความร่วมมือด้านความมั่นคงและการสื่อสารระหว่างกัน เพื่อร่วมกันแก้ปัญหาชายแดนและลดความเข้าใจผิด โดยกองทัพไทยพร้อมที่จะขยายขอบเขตการฝึกและการศึกษาทางทหาร เพื่อรับมือกับภัยคุกคามและเป็นประโยชน์ร่วมกัน พร้อมกับยืนยันเจตนารมณ์ ที่จะส่งเสริมความร่วมมือระหว่างกองทัพทั้งสองประเทศในทุกมิติ
พล.อ.อาวุโส มิน อ่อง ไหล่ กล่าวแสดงความเสียใจอย่างสุดซึ้งกับการอสัญกรรมของ พล.อ.เปรม ติณสูลานนท์ พร้อมทั้งขอขอบคุณรัฐบาลไทย ที่เข้าใจความรู้สึกและเหตุการณ์ต่างๆที่เกิดขึ้นในเมียนมา รวมทั้งการสนับสนุนกระบวนการประชาธิปไตยและการเดินหน้าสันติภาพที่มีขึ้น โดยยืนยันความเป็นเพื่อนบ้านที่ดี และความพร้อมในการทํางานร่วมกับกองทัพไทยอย่างใกล้ชิดในทุกด้าน โดยเฉพาะด้านการต่อต้านก่อการร้าย ความมั่นคงปลอดภัยทางทะเล พร้อมทั้งขอความร่วมมือจากไทยในการสนับสนุนกระบวนการสันติภาพ และการแก้ปัญหายาเสพติดในเมียนมา ซึ่งรัฐบาลเมียนมากําลังทําลายแหล่งผลิตยาเสพติดใหญ่ที่สําคัญในประเทศ โดยคาดว่าจะเป็นผลดีร่วมกัน
รัฐบาลไทย-ข่าวทำเนียบรัฐบาล-ข้อเท็จจริงกรณีการเกษียณอายุราชการตามแผนปฏิรูปประเทศ
วันศุกร์ที่ 18 พฤษภาคม 2561
ข้อเท็จจริงกรณีการเกษียณอายุราชการตามแผนปฏิรูปประเทศ
ตามที่มีการส่งต่อข้อมูลเรื่องการเกษียณอายุราชการตามแผนปฏิรูปประเทศ 11 ด้าน ซึ่งประกาศในราชกิจจานุเบกษา เมื่อวันที่ 6 เม.ย.2561
ข้อเท็จจริงกรณีการเกษียณอายุราชการตามแผนปฏิรูปประเทศ
ต่อจากนี้ไป ขอเชิญรับฟังไทยคู่ฟ้า ครับ
ตามที่มีการส่งต่อข้อมูลเรื่องการเกษียณอายุราชการตามแผนปฏิรูปประเทศ 11 ด้าน ซึ่งประกาศในราชกิจจานุเบกษา เมื่อวันที่ 6 เม.ย.2561 โดยระบุว่าให้ข้าราชการเกษียณอายุราชการเมื่อมีอายุครบ 63 ปีนั้น แท้ที่จริงยังเป็นเพียงข้อเสนอในแผนปฏิรูปประเทศ ซึ่งตัวแผนมีผลบังคับใช้แล้วจริง แต่ในทางปฏิบัติจะมีผลเมื่อหน่วยงานที่เกี่ยวข้องรับไปพิจารณากําหนดรายละเอียด ปรับแก้กฎหมาย และประกาศบังคับใช้ ซึ่งจะต้องดูความเหมาะสมของแต่ละตําแหน่งด้วย จึงขอให้ข้าราชการและประชาชนทําความเข้าใจข้อเท็จจริงนี้ สําหรับข้อเสนอใดในแผนปฏิรูปที่สามารถทําได้ก็จะเริ่มดําเนินการทันที ส่วนเรื่องใดที่อาจติดขัดในข้อกฎหมายหรือยังไม่ได้ข้อสรุปที่ชัดเจนก็สามารถปรับปรุงแก้ไขแผน เพื่อให้เกิดประสิทธิภาพสูงสุดต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีเน้นย้ำ คสช. ดูแลความสงบเรียบร้อย เพื่อเดินหน้าสู่การเลือกตั้ง
วันอังคารที่ 6 พฤศจิกายน 2561
นายกรัฐมนตรีเน้นย้ํา คสช. ดูแลความสงบเรียบร้อย เพื่อเดินหน้าสู่การเลือกตั้ง
นายกรัฐมนตรีเน้นย้ํา คสช. ดูแลความสงบเรียบร้อย เพื่อเดินหน้าสู่การเลือกตั้ง
วันนี้ (6 พฤศจิกายน 2561) เวลา 14.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการประชุมหารือกับคณะรักษาความสงบแห่งชาติ (คสช.) ว่า ได้หารือถึงผลกระทบกับข้อกฎหมาย รวมถึงการบริหารงานของมหาวิทยาลัย ซึ่งได้หารือว่าจะดําเนินการอย่างไร โดยจะหามาตรการดําเนินการอย่างเหมาะสม พร้อมกับได้เน้นย้ําให้ คสช ดูแลความสงบเรียบร้อย เพื่ออํานวยการเดินหน้าไปสู่การเลือกตั้งไปอย่างเรียบร้อย ทั้งนี้ ทุกอย่างเป็นหน้าที่ของ กกต. ในการดําเนินการตามกฎหมายที่มีอยู่
--------------------------------------
รัฐบาลไทย-ข่าวทำเนียบรัฐบาล-เตือนนายจ้าง ไม่จัดประชุมคณะกรรมการสวัสดิการฯ เสี่ยงคุก
วันเสาร์ที่ 14 กรกฎาคม 2561
เตือนนายจ้าง ไม่จัดประชุมคณะกรรมการสวัสดิการฯ เสี่ยงคุก
​ กรมสวัสดิการและคุ้มครองแรงงาน เตือนนายจ้างที่มีลูกจ้าง 50 คน ขึ้นไป อย่าลืมจัดประชุมคณะกรรมการสวัสดิการในสถานประกอบกิจการ ฝ่าฝืนมีโทษทั้งจําทั้งปรับ
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน(กสร.) เปิดเผยว่า
พระราชบัญญัติคุ้มครองแรงงาน พ.ศ.2541 กําหนดให้สถานประกอบกิจการที่มีลูกจ้างตั้งแต่ 50 คนขึ้นไป ต้องจัดให้มีคณะกรรมการสวัสดิการในสถานประกอบกิจการ ประกอบด้วยผู้แทนฝ่ายลูกจ้างที่มาจากการเลือกตั้งอย่างน้อย 5 คน มีบทบาทสําคัญในการให้คําปรึกษา เสนอแนะ และร่วมหารือกับนายจ้างเพื่อจัดสวัสดิการแก่ลูกจ้าง นอกจากนี้กฎหมายยังได้กําหนดให้นายจ้างมีหน้าที่จัดให้มีการประชุมหารือกับคณะกรรมการสวัสดิการในสถานประกอบกิจการอย่างน้อย 3 เดือนต่อหนึ่งครั้ง หรือเมื่อกรรมการฯ เกินครึ่งหนึ่งหรือสหภาพแรงงานร้องขอโดยมีเหตุผลอันสมควร
อธิบดีกสร. กล่าวเพิ่มเติมว่า กรณีที่ไม่ปฏิบัติตามที่กฎหมายกําหนดจะมีโทษจําคุกไม่เกิน 1 เดือน หรือปรับไม่เกิน 2 พันบาท หรือทั้งจําทั้งปรับ จึงขอให้นายจ้างปฏิบัติตามที่กฎหมายกําหนด หากมีข้อสงสัยสอบถามได้ที่ สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 สํานักงานสวัสดิการและคุ้มครองแรงงานจังหวัดทุกจังหวัด หรือหมายเลขโทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-สั่งกองทัพ คงความต่อเนื่องสนับสนุนทุกส่วนราชการ แก้ปัญหาภาวะฝุ่นละอองไปด้วยกัน
วันพุธที่ 6 กุมภาพันธ์ 2562
สั่งกองทัพ คงความต่อเนื่องสนับสนุนทุกส่วนราชการ แก้ปัญหาภาวะฝุ่นละอองไปด้วยกัน
พล.อ.ประวิตร วงษ์สุวรรณ รอง นรม. และ รมว.กห. ได้กล่าวแสดงความขอบคุณความร่วมมือของทุกส่วนราชการและภาคประชาชน ที่สนับสนุนและมีส่วนร่วมกับรัฐบาล ในการแก้ปัญหาภาวะฝุ่นละอองที่เกิดขึ้นในช่วงสภาพอากาศปิดที่ผ่านมา
พล.อ.ประวิตร วงษ์สุวรรณ รอง นรม. และ รมว.กห. ได้กล่าวแสดงความขอบคุณความร่วมมือของทุกส่วนราชการและภาคประชาชน ที่สนับสนุนและมีส่วนร่วมกับรัฐบาล ในการแก้ปัญหาภาวะฝุ่นละอองที่เกิดขึ้นในช่วงสภาพอากาศปิดที่ผ่านมา
โดยเฉพาะความร่วมมือกันในมาตรการระยะเร่งด่วน ที่ต่างตระหนักร่วมกันลดแหล่งกําเนิดมลพิษหลัก จากการลดใช้รถยนต์ โดยเฉพาะรถยนต์ดีเซล การหยุดเผาในที่โล่งแจ้ง และการร่วมปรับปรุงโรงงาน เป็นต้น รวมทั้งการเรียนรู้และมีส่วนร่วมป้องกันตนเองในขณะที่รัฐบาลได้ประกาศพื้นที่ควบคุม โดยขอความร่วมมือลดกิจกรรมและคุมเข้มบังคับใช้กฎหมายเด็ดขาดกับแหล่งกําเนิดมลพิษหลักในทุกพื้นที่ทั่วประเทศ โดยเฉพาะ กทม.และ 5 จว.ปริมณฑล
อย่างไรก็ตาม รัฐบาลโดยทุกส่วนราชการ กําลังผลักดันและขับเคลื่อนมาตรการระยะกลางและระยะยาวควบคู่กันไป ในการระบายและลดแหล่งกําเนิดมลพิษ เช่น การปรับมาตรฐานการระบายอากาศเสียจากโรงงานอุตสาหกรรม รวมทั้งเครื่องยนต์และนํา้มัน การส่งเสริมการใช้รถยนต์ไฟฟ้าและโครงข่ายการบริการขนส่งสาธารณะ การบริหารจัดการจราจร รวมทั้งการปรับกฎหมายและโครงสร้างภาษีสนับสนุนการสร้างคุณภาพอากาศที่ดีสําหรับทุกคน เป็นต้น
พร้อมกันนี้ พล.อ.ประวิตร ได้กําชับกองทัพ ขอให้ยังคงติดตามและเฝ้าระวังมลภาวะจากสภาพอากาศโดยให้สนับสนุนกําลังพลและเครื่องมือในการชําระล้างถนนและต้นไม้สาธารณะ รวมทั้งการพ่นละอองนํา้ระดับต่ําและการสนับสนุนทําฝนเทียมในพื้นที่ควบคุมต่อเนื่องกันไป เพื่อลดภาวะการฟุ้งกระจายของฝุ่นละอองขนาดเล็กในระดับต่ําที่กระทบต่อประชาชนโดยตรง จนกว่าสถานการณ์จะคลี่คลาย ทั้งนี้ ขอให้เชื่อมั่นและร่วมติดตามรับข้อมูลจากทางราชการเป็นหลัก ไม่ตื่นตระหนก ร่วมเรียนรู้ ปรับเปลี่ยนและรับผิดชอบต่อส่วนรวมไปด้วยกัน
รัฐบาลไทย-ข่าวทำเนียบรัฐบาล-อนุทิน ประชุมผู้เชี่ยวชาญ/ผู้บริหาร สธ.เตรียมพร้อมรับมือ ระดับ 3 COVID-19
วันพฤหัสบดีที่ 27 กุมภาพันธ์ 2563
อนุทิน ประชุมผู้เชี่ยวชาญ/ผู้บริหาร สธ.เตรียมพร้อมรับมือ ระดับ 3 COVID-19
รองนายกรัฐมนตรีและรัฐมนตรีว่าการกระทรวงสาธารณสุข ประชุมผู้เชี่ยวชาญ คณะผู้บริหารกระทรวงสาธารณสุข ปรับนโยบายและยุทธศาสตร์รองรับโรคติดเชื้อไวรัสโคโรนา 2019 ประสิทธิภาพการดูแลประชาชนในประเทศ ยืนยันจะบังคับใช้กฎหมายตามความเหมาะสม
รองนายกรัฐมนตรีและรัฐมนตรีว่าการกระทรวงสาธารณสุข ประชุมผู้เชี่ยวชาญ คณะผู้บริหารกระทรวงสาธารณสุข ปรับนโยบายและยุทธศาสตร์รองรับโรคติดเชื้อไวรัสโคโรนา 2019 ประสิทธิภาพการดูแลประชาชนในประเทศ ยืนยันจะบังคับใช้กฎหมายตามความเหมาะสม
บ่ายวันนี้ (27 กุมภาพันธ์ 2563) ที่กระทรวงสาธารณสุข จ.นนทบุรี นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สุขุม กาญจนพิมาย ปลัดกระทรวงสาธารณสุข ประชุมคณะที่ปรึกษารัฐมนตรีว่าการกระทรวงสาธารณสุข คณะผู้เชี่ยวชาญ และผู้บริหารระดับสูงกระทรวงสาธารณสุข และให้สัมภาษณ์ว่า ในวันนี้ที่ประชุมได้ร่วมกันหารือนโยบายและยุทธศาสตร์ เกี่ยวกับภาวะฉุกเฉินด้านการแพทย์และสาธารณสุข กําหนดแนวทางการดําเนินงานของกระทรวงสาธารณสุข รองรับโรคติดเชื้อไวรัสโคโรนา 2019 เพื่อเพิ่มประสิทธิภาพการดูแลประชาชนในประเทศ
นายอนุทิน กล่าวว่า กระทรวงสาธารณสุข ได้รับมือกับโรคติดเชื้อไวรัสโคโรนา 2019 มาเป็นเวลาเกือบ 2 เดือนแล้ว เราพบผู้ป่วยยืนยันเพียง 40 ราย รักษาหายไปแล้ว 27 ราย กําลังรักษา 13 ราย จากตัวเลขตรงนี้ หาก มองในแง่ดีจะพบว่าอัตราการรักษาหายมีมากถึงร้อยละ 67 ผู้ป่วยที่พบติดเชื้อมาจากต่างประเทศ และทราบต้น ตอการติดเชื้อชัดเจน ซึ่งกระทรวงสาธารณสุขได้ดําเนินงานเพื่อยืดระยะเวลาของการระบาด ให้สถานการณ์ใน ประเทศยังอยู่ในระยะที่ 2 ให้นานที่สุด ยืนยันว่ายังไปไม่ถึงระดับ 3 แต่ถ้าเข้าสู่ระดับ 3 ก็มีแผนการจัดการที่สุดแล้วความสําเร็จจะเกิดได้เมื่อทุกฝ่ายร่วมแรงร่วมใจ
นายอนุทิน กล่าวต่อว่า สิ่งที่เราอยากจะขอร้องประชาชน องค์กร ห้างร้านและส่วนราชการ คือขอให้ช่วยกันลดอัตราการเสี่ยงที่จะไปรับเชื้อ ด้วยการงดเดินทางไปยังประเทศหรือเมืองที่มีการระบาด เรายังเข้มการคัดกรองติดตามค้นหาตัวผู้ป่วยอย่างมีประสิทธิภาพ ส่วนผู้ที่เดินทางกลับมาจากต่างประเทศโดยเฉพาะจากประเทศกลุ่มเสี่ยงขอให้ช่วยกันร่วมมือกันกักกัน (quarantine) ตัวเอง 14 วัน เป็นคําแนะนํายังไม่ได้ออกประกาศบังคับ ถ้าจะบังคับใช้ก็จะเป็นกรณี ๆ ไป ตามคําแนะนําของเจ้าหน้าที่ผู้ปฎิบัติ
อย่างไรก็ตาม หลังจากมีการประกาศในราชกิจจานุเบกษา ให้ Covid-19 เป็นโรคติดต่ออันตราย สามารถบังคับใช้กฎหมายกับบางคนได้ เพื่ออํานวยความสะดวกกับเจ้าหน้าที่ แต่เราจะทําอย่างเหมาะสม และกระทบกับประชาชนให้น้อย เช่น หากพบผู้ติดเชื้อ มีกระบวนการสืบย้อน พบว่านั่งเครื่องบินกลับมาจากพื้นที่เสี่ยง จะไม่สั่งกักตัวผู้โดยสารทั้งลําหากไม่จําเป็น แต่จะสั่งกักผู้ที่มีความเสี่ยงสูง ขณะที่คนอื่นจะขอความร่วมมือ ส่วนในเรื่องยา องค์การเภสัชกรรมมีความพร้อมสําหรับการใช้ยา ไม่ได้เป็นยารักษาโดยตรง แต่เพื่อประคับประคองอาการ หากผู้ป่วยมีร่างกายแข็งแรง จะมีภูมิคุ้มกันไปสู้กับไวรัส หายป่วยได้เอง
"ขอให้ประชาชนติดตามข้อมูลจากกระทรวงสาธารณสุขเป็นหลักปฏิบัติตามคําแนะนํา ล้างมือทุกวัน กินของสุก กินร้อนทุกวัน ใช้ช้อนกลาง ไม่ไปในสถานที่ที่มีความเสี่ยง จะช่วยให้ควบคุมสถานการณ์ของโรคได้ ที่ผ่านมาภาครัฐ นําเสนอแต่ความจริง ไม่มีความจําเป็นต้องปกปิดข้อมูล เราเชื่อเสมอว่า การพูดความจริงทั้งหมดทําให้ประชาชนตื่นตัว รู้ทันโรค ไม่ประมาท การปกปิดข้อมูลยิ่งจะสร้างผลเสียกับสังคม ซึ่งไม่ใช่นโยบายของเรา”นายอนุทิน กล่าว
รัฐบาลไทย-ข่าวทำเนียบรัฐบาล-สธ.แนะพ่อแม่ ดูแลสุขภาพเด็กหลังเที่ยวงานวันเด็ก
วันอาทิตย์ที่ 13 มกราคม 2562
สธ.แนะพ่อแม่ ดูแลสุขภาพเด็กหลังเที่ยวงานวันเด็ก
โฆษกกระทรวงสาธารณสุข แนะพ่อแม่ ให้ดูแลสุขภาพเด็กหลังไปเที่ยวเล่นกิจกรรมในวันเด็กอาจเสี่ยงติดโรคทางเดินหายใจ โดยเฉพาะไข้หวัด หากเด็กเป็นไข้ ไอ มีน้ํามูก ขอให้พักผ่อนที่บ้าน เช็ดตัวลดไข้ หากยังมีไข้สูงเกิน 3 วัน ขอให้พาไปพบแพทย์
นายแพทย์ไพศาล ดั่นคุ้ม รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า ในวันเด็กแห่งชาติที่ผ่านมา เด็กๆ จะไปร่วมกิจกรรมที่หน่วยงาน องค์กรต่าง ๆ จัดขึ้นเป็นจํานวนมาก จึงเสี่ยงต่อการติดเชื้อโรคทางเดินหายใจ ซึ่งติดต่อกันง่ายทางการไอ จาม และการสัมผัสน้ํามูกน้ําลายของเด็กที่เป็นหวัด ที่ไปร่วมเล่นกิจกรรมต่าง ๆ ดังนั้นจึงขอให้ผู้ปกครองดูแลและสังเกตเด็กเป็นพิเศษ หากเด็กป่วยเป็นไข้หวัดหลังกลับจากเที่ยวงานวันเด็ก มีไข้ ไอ มีน้ํามูก พ่อแม่สามารถให้การดูแลได้เองโดยให้พักผ่อนที่บ้าน รับประทานอาหารที่มีประโยชน์ สวมเสื้อผ้าให้ความอบอุ่น เช็ดตัวลดไข้ด้วยน้ําธรรมดา หากมีไข้สูงให้รับประทานยาลดไข้พาราเซตามอล และยารักษาตามอาการ เช่น ยาแก้ไอ ยาลดน้ํามูก อาการจะค่อยๆ ดีขึ้น และหายป่วยใน 1 สัปดาห์
และที่สําคัญ พ่อแม่ต้องสังเกตอาการของเด็กหากอาการไม่ดีขึ้น อาจเกิดจากการติดเชื้อแทรกซ้อนอื่นๆ ที่มีอันตรายเช่น โรคปอดบวม ซึ่งเด็กจะมีอาการที่สังเกตได้ง่ายก็คือ หายใจเร็ว หอบ เหนื่อย มีไข้สูงเกิน 3 วัน หากมีอาการเหล่านี้ ขอให้รีบพาไปพบแพทย์ทันที
*********************************** 13 มกราคม 2562
รัฐบาลไทย-ข่าวทำเนียบรัฐบาล-ก.แรงงาน ตั้งคณะทำงานเฉพาะกิจ ตรวจสอบอุบัติภัยจากการทำงาน
วันพฤหัสบดีที่ 24 ตุลาคม 2562
ก.แรงงาน ตั้งคณะทํางานเฉพาะกิจ ตรวจสอบอุบัติภัยจากการทํางาน
กระทรวงแรงงาน ตั้งคณะทํางานเฉพาะกิจ ตรวจสอบการเกิดอุบัติภัยหรือการประสบอันตรายจากการทํางาน พร้อมลงพื้นที่ทันทีหากเกิดเหตุร้ายแรง ตั้งเป้าลดอันตรายจากการทํางานอย่างมีประสิทธิภาพ
หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เปิดเผยว่า จากกรณีที่ปรากฎเหตุการณ์เกี่ยวกับอุบัติเหตุในการก่อสร้างหรือการประสบอันตรายจากการทํางานนํามาซึ่งความสูญเสียต่อชีวิต ร่างกาย และทรัพย์สินของลูกจ้าง นายจ้าง กระทรวงแรงงาน ได้ให้ความสําคัญและถือเป็นภารกิจเร่งด่วนที่จะหาแนวทาง รวมถึงมาตรการในการดูแลและป้องกันเหตุดังกล่าว พร้อมทั้งบังคับใช้กฎหมายให้เป็นไปอย่างมีประสิทธิภาพ จึงได้มีคําสั่งกระทรวงแรงงานแต่งตั้งคณะทํางานเฉพาะกิจตรวจสอบการเกิดอุบัติภัยหรือการประสบอันตรายจากการทํางาน กรณีร้ายแรง โดยแต่งตั้งพนักงานตรวจความปลอดภัยเป็นคณะทํางานเฉพาะกิจ ประกอบด้วย ผู้ตรวจราชการกระทรวงแรงงาน เป็นหัวหน้าคณะ รองอธิบดีกรมสวัสดิการและคุ้มครองแรงงาน ผู้อํานวยการกองนิติการ และผู้อํานวยการ กองความปลอดภัยแรงงาน กรมสวัสดิการและคุ้มครองแรงงาน เป็นคณะทํางาน มีอํานาจหน้าที่ดําเนินการตรวจสอบสถานที่เกิดเหตุ รวบรวมพยานหลักฐานและแจ้งความดําเนินคดีกับผู้รับผิดชอบรวมถึงผู้บังคับบัญชาตามลําดับชั้นที่สมควร ทั้งนี้ เมื่อเกิดเหตุการณ์อุบัติภัยร้ายแรงเกี่ยวกับการทํางานขึ้นทั่วราชอาณาจักร มีผู้ได้รับบาดเจ็บหรือเสียชีวิต คณะทํางานเฉพาะกิจฯ จะเข้าไปปฏิบัติหน้าที่ทันที เพื่อความปลอดภัยของพี่น้องผู้ใช้แรงงานและประชาชนทั่วไป ซึ่งคณะทํางานเฉพาะกิจฯ ดังกล่าวได้เริ่มปฏิบัติหน้าที่มาตั้งแต่วันที่ 17 ตุลาคม 2562
รมว.แรงงาน กล่าวต่อไปว่า เพื่อให้การลดการประสบอันตรายจากการทํางานมีประสิทธิภาพมากยิ่งขึ้น กระทรวงแรงงาน ได้ดําเนินมาตรการความปลอดภัยในการทํางานก่อสร้างอาคารสูงโดยส่งเจ้าหน้าที่เข้าไปตรวจกํากับ ควบคุม ดูแลสถานประกอบกิจการประเภทงานก่อสร้างที่มีการใช้งานปั้นจั่นหอสูง หรือ Tower crane ให้ปฏิบัติ ให้ถูกต้องตามกฎหมายอย่างเคร่งครัด นอกจากนี้ ยังมีมาตรการระยะยาวในการพัฒนาปรับปรุงกฎหมาย กฎระเบียบปฏิบัติที่เกี่ยวข้องกับงานก่อสร้างให้สอดรับกับสภาพปัญหาเพื่อป้องกันการเกิดอุบัติเหตุซ้ํา ตลอดจนเสริมสร้าง ความร่วมมือกับเครือข่ายและหน่วยงานที่เกี่ยวข้องดําเนินการภายใต้โครงการความปลอดภัยและอาชีวอนามัยของประเทศไทย (Safety Thailand) และได้พัฒนาศักยภาพพนักงานตรวจความปลอดภัยในระดับพื้นที่ กําหนดแนวทางแผนงานด้านความปลอดภัยในการทํางานก่อสร้าง รวมทั้งประชุมชี้แจงมาตรฐานกฎหมายความปลอดภัย อาชีวอนามัยและสภาพแวดล้อมในการทํางานสําหรับนายจ้าง ลูกจ้างและประชาชนทั่วไปอีกด้วย
รัฐบาลไทย-ข่าวทำเนียบรัฐบาล-นายกรัฐมนตรีเผยการประกาศความชัดเจนในการเลือกตั้ง ยังเป็นไปตามโรดแมปที่กำหนดไว้
วันพฤหัสบดีที่ 4 มกราคม 2561
นายกรัฐมนตรีเผยการประกาศความชัดเจนในการเลือกตั้ง ยังเป็นไปตามโรดแมปที่กําหนดไว้
นายกรัฐมนตรีเผยการประกาศความชัดเจนในการเลือกตั้ง ยังเป็นไปตามโรดแมปที่กําหนดไว้
วันนี้ (3 มกราคม 2561) เวลา 13.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการประกาศความชัดเจนในการเลือกตั้งว่า ทุกอย่างยังเป็นไปตามโรดแมปที่กําหนดไว้ ซึ่งตนก็จะพูดกับต่างประเทศเหมือนเดิม โดยต่างประเทศก็มีความเข้าใจ ทั้งนี้ ขึ้นอยู่กับกฎหมายลูก กฎหมายลูกเสร็จเมื่อไหร่ก็จะสามารถประกาศได้เมื่อนั้น และที่ผ่านมาคณะกรรมการร่างรัฐธรรมนูญ (กรธ.) ได้ร่างฯ ออกมาจากความคิดเห็นของ กรธ. ซึ่งนายกรัฐมนตรีไม่เข้าไปยุ่งกับการทํางาน ต่างคนต่างทําหน้าที่ ไม่มีการก้าวก่ายหน้าที่ของกัน แต่ต้องรับผิดชอบร่วมกันเพื่อให้บ้านเมืองสงบสุข จึงขอให้ประชาชนเข้าใจตามนี้ด้วย ส่วนการเตรียมส่งศาลรัฐธรรมตีความนั้น เป็นเรื่องของกระบวนการ ขึ้นอยู่กับการพิจารณาของศาลรัฐธรรม
------------------------------------
รัฐบาลไทย-ข่าวทำเนียบรัฐบาล-รมว.วธ. เป็นประธานนำพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อ COVID-19 ณ วัดพระศรีมหาธาตุวรมหาวิหาร
วันศุกร์ที่ 8 พฤษภาคม 2563
รมว.วธ. เป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อ COVID-19 ณ วัดพระศรีมหาธาตุวรมหาวิหาร
รมว.วธ. เป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโคโรนา ๒๐๑๙ (COVID-๑๙) ประจําปีงบประมาณ ๒๕๖๓ เฉลิมพระเกียรติ ณ วัดพระศรีมหาธาตุวรมหาวิหาร เขตบางเขน กรุงเทพฯ
วันที่ ๘ พฤษภาคม ๒๕๖๓ เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม กราบสักการะพระพรหมมุนี เจ้าอาวาสวัดพระศรีมหาธาตุวรมหาวิหาร พร้อมทั้งเป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโคโรนา ๒๐๑๙ (COVID-19) ประจําปีงบประมาณ ๒๕๖๓ เฉลิมพระเกียรติ โดยจัดตั้งโรงทานตามพระบัญชาสมเด็จพระสังฆราช แจกจ่ายอาหารให้กับประชาชนที่ได้รับผลกระทบจากปัญหาดังกล่าวจนไม่สามารถประกอบอาชีพได้นํากลับไปรับประทานที่บ้าน รวมทั้ง มอบถุงยังชีพ เครื่องอุปโภค-บริโภค ให้แก่ผู้แทนครอบครัวที่ได้รับความเดือดร้อนจากผลกระทบการแพร่ระบาดของโรคติดเชื้อไวรัสโคโรนา ๒๐๑๙ (COVID-19) โดยมี นายสมเกียรติ์ ศรลัมพ์ ผู้ช่วยรัฐมนตรีประจําสํานักนายกรัฐมนตรี (ปฏิบัติงานกระทรวงวัฒนธรรม) นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร รองปลัดกระทรวงวัฒนธรรม นายสัมฤทธิ์ พงษ์วิรัตน์ ที่ปรึกษารัฐมนตรีว่าการกระทรวงวัฒนธรรม ผู้บริหารกระทรวงวัฒนธรรม ประธานสภาวัฒนธรรมกรุงเทพมหานคร และภาคีเครือข่ายด้านวัฒนธรรม เข้าร่วม ณ วัดพระศรีมหาธาตุวรมหาวิหาร เขตบางเขน กรุงเทพฯ
รัฐบาลไทย-ข่าวทำเนียบรัฐบาล- กรมทางหลวงชนบท ขานรับนโยบายรัฐมนตรีว่าการกระทรวงคมนาคมอย่างเคร่งครัด ขอความร่วมมือบุคลากร อยู่บ้าน หยุดเชื้อ เพื่อชาติ งดเดินทางต่างจังหวัดช่วงเดือนพฤษภาคมนี้ [กระทรวงคมนาคม]
วันพุธที่ 6 พฤษภาคม 2563
กรมทางหลวงชนบท ขานรับนโยบายรัฐมนตรีว่าการกระทรวงคมนาคมอย่างเคร่งครัด ขอความร่วมมือบุคลากร อยู่บ้าน หยุดเชื้อ เพื่อชาติ งดเดินทางต่างจังหวัดช่วงเดือนพฤษภาคมนี้ [กระทรวงคมนาคม]
กรมทางหลวงชนบท ขานรับนโยบายรัฐมนตรีว่าการกระทรวงคมนาคมอย่างเคร่งครัด ขอความร่วมมือบุคลากร อยู่บ้าน หยุดเชื้อ เพื่อชาติ งดเดินทางต่างจังหวัดช่วงเดือนพฤษภาคมนี้
นายปฐม เฉลยวาเรศ อธิบดีกรมทางหลวงชนบท กระทรวงคมนาคม กล่าวว่า จากข้อสั่งการเร่งด่วนของนายศักดิ์สยาม ชิดชอบ รัฐมนตรีว่าการกระทรวงคมนาคม เกี่ยวกับการดําเนินมาตรการป้องกันการแพร่ระบาดของโรคติดเชื้อไวรัส COVID-19 พร้อมเน้นย้ําการดําเนินงานตามมติคณะรัฐมนตรี (ครม.) เมื่อวันที่ 28 เมษายน 2563 ที่กําหนดให้วันหยุดนักขัตฤกษ์ของเดือนพฤษภาคม 2563 เป็นวันหยุดเหมือนเดิม โดยให้ทุกภาคส่วนเข้มงวดในมาตรการต่าง ๆ ทั้งเรื่องสาธารณสุข การคมนาคม และการรักษาความปลอดภัย พร้อมขอความร่วมมือให้ประชาชนอยู่บ้าน หยุดเชื้อ เพื่อชาติ งดเดินทางไปต่างจังหวัด เนื่องจากจะเป็นเหตุให้มีการเดินทางข้ามจังหวัดซึ่งเสี่ยงการเกิดอุบัติเหตุและการแพร่ระบาดของโรคเชื้อไวรัส COVID-19 ในส่วนของกรมทางหลวงชนบท (ทช.) ได้เน้นย้ําให้ทุกหน่วยงานในสังกัด ให้ความร่วมมือดําเนินการ เพื่อเป็นไปตาม มติ ครม. ดังนี้
- ระหว่างวันที่ 1-11 พฤษภาคม 2563 ห้ามมิให้ผู้บังคับบัญชาอนุญาตการลาของทุกประเภทการลาโดยไม่มีเหตุจําเป็นและเร่งด่วน เนื่องจากมีวันหยุดใกล้กันหลายวันเมื่อรวมวันหยุดเสาร์-อาทิตย์แล้ว
- ระหว่างวันหยุดราชการของเดือนพฤษภาคม 2563 ให้บุคลากร ให้ความร่วมมือกับรัฐบาลด้วยการอยู่บ้าน หยุดเชื้อ เพื่อชาติ
- หากไม่มีกิจธุระสําคัญจําเป็น ห้ามเดินทางไปต่างจังหวัด หากมีกิจธุระสําคัญจําเป็นต้องได้รับอนุมัติจากผู้บังคับบัญชาก่อน และในระหว่างที่อยู่ต่างจังหวัด ต้องจดบันทึกว่าแต่ละช่วงเวลาทําธุระอยู่ที่ไหนกับใคร เพื่อการสืบค้นหากมีการติดเชื้อไวรัส COVID-19
ทั้งนี้ ทช. ได้ตระหนักถึงความปลอดภัยของบุคลากรและประชาชนที่มาติดต่อประสานงาน โดยก่อนเข้าสํานักงานได้จัดเจ้าหน้าที่ตรวจวัดอุณหภูมิร่างกายและใช้เจลแอลกอฮอล์ล้างมือ รวมทั้งได้ฉีดพ่นน้ํายาฆ่าเชื้อโรค ด้วยเครื่องพ่นยาความดันสูง บริเวณภายในอาคารสํานักงานทั้งหมด เพื่อป้องกันการแพร่ระบาดของโรคติดเชื้อไวรัส COVID-19 พร้อมขอความร่วมมือผู้เข้ามาใช้บริการและบุคลากรสวมใส่หน้ากากอนามัยหรือหน้ากากผ้าตลอดเวลา
รัฐบาลไทย-ข่าวทำเนียบรัฐบาล-ไวรัสโควิด-19 สามารถติดต่อผ่านทางอาหารได้หรือไม่ ??
วันจันทร์ที่ 17 สิงหาคม 2563
ไวรัสโควิด-19 สามารถติดต่อผ่านทางอาหารได้หรือไม่ ??
ไวรัสโควิด-19 ติดต่อผ่านทางอาหารได้หรือไม่ ??
Q : ไวรัสโควิด-19 สามารถติดต่อผ่านทางอาหารได้หรือไม่ ??
A :ไวรัสโควิด-19 สามารถติดต่อได้โดยเชื้อมาสัมผัสที่เยื่อบุปาก คอ จมูก ตา ดังนั้นการรับประทานอาหารที่ไม่สะอาดมีเชื้อปนเปื้อน จึงมีความเสี่ยงที่จะรับเชื้อ ซึ่งในทางปฏิบัติ ควรรับประทานอาหารที่สุกสะอาด และควรล้างมือ เมื่อจับต้องผลิตภัณฑ์อาหารดิบ เนื้อสัตว์ อาหารแช่แข็ง จะต้องระวังเป็นอย่างยิ่ง